“O‘zbekiston havo yo‘llari”: Samarqandga arzon reyslar muddati uzaytirildi

“O‘zbekiston havo yo‘llari” Milliy aviakompaniyasi Toshkent—Samarqand—Toshkent yo‘nalishi bo‘yicha aviachiptalar uchun imtiyozli tarif muddatini uzaytirganini e’lon qildi. Unga ko‘ra, bahorda joriy qilingan imtiyoz 2014-yilning 29-martigacha saqlanib qoladigan bo‘ldi.

Belgilangan muddatgacha ushbu yo‘nalishdagi aviachiptalar (bir tomon uchun) narxi 16 yevro yoki 48 ming so‘mni tashkil etadi. Chiptaning milliy valyutadagi qiymati O‘zbekiston Respublikasi Markaziy banki  joriy kursiga bog‘liq holda o‘zgarishi mumkin, deyiladi kompaniya matbuot xizmati xabarida.